
SR. FRANS FIGAROA TA GOBERNADOR 
NOBO Dl ARUBA DESDE DEC.1,1979 


Dia 1 di December 1979, Sr. 
Francisco Dominico Figaroa, “Frans”, 
a huramenta dilanti gobemador interi- 
no Sr. Lope Beaujon, como e gobema- 
dor nobo di Amba. 

Sr. Figaroa a nace dia 3 di septem- 
ber 1927 y ta casa cu Piola Maria Frank, 
naci dia 5 di mei 1928 ambos na Aruba. 
Di e matrimonio aki a nace 7 yiu muher. 

Sr. Figaroa ta Catolico Romano y a 
bishita Santa Ana School, school basico 
di Noord, despues Sint Dominicus Colle- 
ge na Oranjestad, na unda ela haya su 
M.U.L.O. diploma na juli 1943. 


Despues cu ela traha 5 luna largo na 
Lago Oil & Transport Co. Ltd, ela dren- 
ta servicio di gobiemo dia 8 di februari 
1944 como empleado administratiyo. 
Entrante 1 di februari 1949 ela worde 
traslada pa “Hypotheekkantoor”, 
kadaster y e “Scheepsbewijzer”, na 
unda ela keda traha te na momento cu 
ela worde nombra como gobemador, 
den funcion como “Hypotheekbe- 
waarder”. 

Na anja 1949 ela haya su diploma 
Handelscorrespondentie Ingles. Desde 
october 1951 te cu mei 1952 ela sigui 


un curso na Corsow pa administrarion 
di tereno. October 1952 ela obtene su 
diploma adjunct-commies seccion fi- 
nanria. Na 1957 ela obtene e diploma 
L.O. Spaans. Durante e anjanan 1954/ 
1955 y 1959/1961 ela sigui curso den 
abogacia pero no a termina esaki. Na 
1961 e tabata Ministro di Educacion y 
alavez Ministro interino di Salubridad, 
Cultura y Educacion. 

Di 1963 te cu 1967, y di 1971 te 
cu 1973 y durante 1974 y 1979 e 
tabata miembro di Eiiandsraad di 
Aruba. Di augustus 1968 te september 

1969 y desáe deceraber 1973 te cu dia 
ela worde huramenta como gobemador 
e tabata miembro di Staten di Antiyas 
Hulandes. Di december 1973 te cu mei 
1975 e tabata vice presidente di Staten. 
Di mei 1975 te mei 1976 y di augustus 
te cu december 1979 e tabata presiden- 
te di Staten. 

Tur funcionnan politico prome cu 
1971 ela ocupa como exponente di 
“Union Nacional Arubano” (U.N.A.)" 
y despues como exponente di “Mo- 
vimiento Electoral di Pueblo” (M.E.P.). 

E ta miembro di e comision pa edu- 
cacion y cultura pa e Parlamento 
Latino-Americano y e Parlamento Euro- 
peo entre otro na‘1974 na Buenos ^ires, 
na 1977 Mexico City y na 19^9 na 
Roma. 

Ela tuma parti na e delegacion for 
di Staten cu na september 1976 a bishi- 
ta Hulanda y tambe di e delegacion for 


di Staten cu na septeraber 1978 tabata 
presente na e tratamento di e proyecto 
Rijkswet concerniendo e “Burgerlijke 
Rechtén” den e tweede kamer di e Sta- 
ten Generaal na Hulanda. 

Cu e senjornan Vondeling, presi- 
dent di 2de kamer y Wjjntuin, presi- 
dent di e parlamento Surinamenjo e 
tabata tin na 1975 combersacionnan 
algun tempo prome cu e independen- 
ria di Suriname. Ela asisti luego como 
presidente di Staten di Antiyas Hulan- 
des na e ceremonianan di e Proclama- 
cion di Independencia di Suriname. 

Tambe deporte tabata tin su aten- 
cion. E tabata fundador y miembro di 
directiva di S.V. Jong Aruba desde 
1945. E tabata miembro di directiva 
di Arubaanse Voetbal Bond (A.V.B), 
Aruba Sport Unie (A.S.U.), Neder- 
landse Antiiliaans Voetbal Unie 
(N.A.V U.) y e ta ainda president di 


Arubaar.se Vereniging van Voetbal- 

scheidsrechters (A.V.V.S). 

E tabata pa durante 28 anja largo 
refree di voetbal di cual 12 anja como 
refree di F.l.F.A. Como delegado y 
refree ela representa tanto Aruba como 
Antiyas Hulandes ariba tereno deporti- 
vo entre otro: Curacao, Bonaire, Costa 
Rica, Honduras, E1 Salvador, Cuba, Ja- 
maica, Puerto Rico, Trinidad & Tobago, 
Sto. Domingo, Venezuela, Suriname, 
Canada, Mexico, y Guatemala. . 

Su deporte favorito ta: Voetbal, 
Boxeo y Korfbal. 

Ariba tereno social e tabata miem- 
bro di consejo parokial di e districto 
Noord; e ta desde fundacion na 1954 
miembro di directiva di e fundacion 
“Sint Martinus Stichting “Un Voogdij- 
vereniging” cu ta tene masha hopi 
contacto cu e cas pa muchanan aban- 
dona Imeldahof na Noord, Aruba. 


ARUBA A DRENTA ERA N0B0 CU 
SISTEMA 01 TELEFON 5EMI ELECTR0NIC0 


Anja 1980 lo pasa pa historia como 
e anja cu Aruba a inaugura su sistema 
nobo di telefon. Esaki ta un proyecto 
gigantesco cu e gobiemo cu ta gober- 
nando Amba desde 1975 a logra realisa. 

Aruba a pasa den hopi problema cu 
e sistema bieuw di telefon, pero manera 
e gobierno actual a priminti, e situacion 
deplorable a ser remedia na momento cu 
e sistema nobo a bai den uso. 

Esaki ta un proyecto cu lo keda 
graba den historia y awe e pueblo di 
Aruba por ta orguyoso tu nos isla ta e 
prome den e area di Caribe cu ta posee e 
sistema semi-electronico. 

Diasabra 12 di Januari 1980 pa mei 
anochi, diputado di servicio di telefon, 
Sr. Pedro Kelly, den presencia di su otro 
coleganan diputado y lo demas autori- 
dadnan di nos isla a inaugura oficial- 
mente e centralnan nobo. 

DESAROYO DI HISTORIA DI 
TELEFON NA ARUBA 

Na anja 1908 e prome telecomuni- 
cacion na Antiyas Hulandes a ser efec- 
tua door di comunicacion radial for di 
forti di Rif na Corsow. Na 1911 perso- 
nanan priva tambe por a haci uso dj’esa- 
ki. 



Diputado di Telefoondtenst Sr. Pedro Kelly a desconecta e central bieuw di telefoon. 

For di anjanan 30 Aruba ta conoce 
centralnan di telefon di e tipo manual, 
etey ta nifica cu pa medio di un telefo- 
nista e yamada ta worde realisa. E anja- 
nan ey ainda telefoondienst tabata 
worde maneha door di gobiemo central 
na Corsow. 

Na 1945 Aruba tabata tin 410 
conexionnan telefonico. E cantidad den 
curso di anjanan a crece den e siguiente 
forma: 

1955:1360 
1965: 3829 
1975: 6350 

Principio 1980: 6850 

Na september 1947 gobiemo a cu- 
minsa traha ariba e instalacion di e dos 
centralnan di telefon automatico di e 
tipo 7D tanto di Oranjestad como esun 
di San Nicolas. Dia 1 di Juli 1948 e 
central di San Nicolas a drenta servicio y 
esun di Oranjestad ariba 26 di Februari 
1949. 

Na Augustus 1948 a cuminsa cu 
pasamento di kabel bow di tera for di 
Oranjestad pa San Nicolas via Santa 
Cmz y e trabownan aki a bin cla na 
Mei 1953. Na comienso dj’anja aki e 
kabelnan aki a worde saca for di 
servicio. 

Dia 14 di April 1949 tabata posibel 
cu abonadonan di Oranjestad por a 
yama e abonadonan den Lago y dia 7 
di Juli 1948, esaki a bira posibel p’esnan 
conecta ariba central di San Nicolas. 
Savaneta a haya su propio central dia 
2 di Augustus 1961 y esun di Santa 
Cruz a bin cla dia 26 di Mei 1965. 

E crecemento di servicio di telefon 
a trece cune cu personal di e departa- 
mento aki tambe a bira grandi, tur pa 
bienestar general di e economia 
di Aruba. 

Na 1952 e departamento di servicio 
di telefon a bin den man di territorio 
Insular di Aruba y na 1959 servicio di 
telefon a bira un empresa cu su pre- 
supuesto aparte. 

Inauguracion di trafico telefonico 
automatico cntre Amba y e resto di 
islanan di Antiyas a tuma lugar na anja 
1970. Despues, sinembargo, un atraso 
a ser constata tanto ariba tereno di ca- 
pacidad pa procesa trafico, red di kabel 
y e exclusion for di trafico di telefon 
intemational automatico. 

Demanda pa telefon a sigui aumen- 
ta, mientras cu e situacion a sigui 
empeora y exactamente t’esaki tabata 
e preocupacion di e gobiemo insular, 
cual a sinta na anja 1975. 


Diputado Kelly a pone e centrai nobo di telefon of/cialmente den funcion ariba anochi 
di 12 pa 13 di januari uitimo. 

SISTEMA SEMI-ELECTRONICO 


Dia 8 di November 1977, Territorio 
Insular di Amba a firma un contracto cu 
Philips Telecommunicatie Industrie B.V. 

E dos centralnan nobo lo worde 
maneha pa computador y a worde in- 
stala na Oranjestad y San Nicolas. Esun 
di Oranjestad lo consisti di 8192 num- 
ber, mientras esun di San Nicolas 4090 
number. 

Esaki ta nifica cu mas o menos 
5400 lo bira disponibel pa conexionnan 
nobo den e anjanan venidero, di cual ya 
caba ta existi 2500 demanda pa cone- 
xionnan nobo. 

Cu e proyecto aki e abonadonan 
actuai lo no tin problema mas pa tuma 
parti na e trafico di telefon y espedal- 
mente e problema di kiestoon awor ta 
pertenece na pasado. 

Na Oranjestad lo ta posibel pa 
12.600 yamadanan (di 3 minuut cada 
uno) ser hasi pa ora, mientras cu pa San 
Niclas esaki lo ta 7460 yamadanan. 

Na April di e anja aki tambe ta bira 
posibel yamadanan Intemational 
automatico. 

E sistema nobo ta trece cune facili- 
dadnan adicional ariba tereno di 
raaneho administrativo y tecnico. Cu e 
sistema nobo aki Aruba ta aaelanta 
ariba technica di telefon cu facilmente 
por worde adopta na e cambionan rapi- 
do cu ta ser spera den mundo di teleco- 
municacion. 


£ prome yamada Internacional auto- NO TA TUR HENDE LO HAYA 

matico a worde hasi pa diputado Kelly. TELEFON DI BIAHA 

Consehero general di gobierno di Aruba Sr. Betlco Croes tambe a hasl un yamada In- 
ternacional automatico, yamando Sr. Roland Lacle, vice ministro pienipotenciario na 
Huianda, kende tabata e persona cu a cuminsa cu e proyecto aki. 


Aruba a worde parti den 72 barrio. 
Den cada barrio lo bai tin un terminal 
di distribucion di kabel pa conexion di 
telefon. Pa cada barrio asina lo mester 
bin kabelnan primario di 300 of 600 
paar di waya for di e dos centralnan 
(paar di waya ta necesario pa un con- 
xion di telefon). Tur kabelnan di cone- 
xion di telefon ta pasa via un kashi (ter- 
minal) den un bario. For di tur e ter- 
minalnan di distribucion lo bai kabel- 
nan di capacidad mas chikito na tur 
caya of barionan p’asina hasi posibel 
conexion di telefon of amplia e posi- 
bilidad pa haya telefon. E fase aki di 
trabow ta worde yama “kabelnan 
secundario”. Ya a worde cuminsa 
cune caba na December 1979 y e 
trabownan lo sigui den e 3 anjanan 
venidero intensivamente p’asina com- 
place cu e demandanan pendiente pa 
conexion di telefon. Pues no ta asina 
cu ta mes ora tur esunnan cu ta war- 
dando ariba un telefon lo haya esaki 
pero mester warda te ora cu e trabow- 
nan den barionan keda cla. Na prin- 
cipio di anja 1983 henter e proyecto 
lo keda termina. 

EMPLEADONAN ESPECIALMENTE 
ENTRENA 

Pa maneha e sistema nobo aki dife- 
rente empleadonan di Telefoondienst 
a sigui un curso especial y alavez a bin 
9 empleadonan di Philips International, 
pa yuda den instalacion y conexion di e 
kabelnan y e centralnan nobo. 



Durante nan estadia na e republica di Venezueia consehero general Betico Croes y diputado Efrain de Kort a hacl un btshita na e oficina 

di presidencia di e congreso nacional di Venezueia. 

Ariba 70 di maart ultimo pasado e dignatarionan arubano a tene un diaiogo cu dr. Godofredo Gonzalez, president di Senado. E ta repre- 
senta e partido poiitico Copei. 

Tambe tabata presente na e ocasion aki dr. Carlos Canache Mata di Accion Democrática. E ta presidente di e Cámara di diputadonan. 





APRIL 1980 


ARUBA 


5 


AWATA BIDA.NO MALGASTE.ALCUN 
EHEMPEL CON PA CONSERVA AWA 


Check cada kxaanchi na cas si nan ta 
lek. Un lek pa con chiquito cu e por 
ta, ta malgasta 76 liter di awa pa dia. 
Drecha ç lek y- bo ta salva 28 ton di 
awa pa aña. Na placa esaki lo ta un 
suma di NAfl. 91,- pa aña locual 
sigur ta bale la pena den e temponan 
aki. 


2. Chcck bo baki di w.c. si e tin lek. 
Tira tiña di cuminda den bo baki di 
w.c. Sin flush bo ta check si e color 
di e tiña ta sali den e bowL. Si esaki ta 
e caso anto bo tin im lek den bo baki 
di w.c. E lek aki ta malgasta pa dia 
380 liter (of mas depende ariba con 
grandi e lek ta) di awa. Cual ta 140 
ton di awa pa aña cual ta salibo NAfl. 
455,- pa aña. 

3. Cada biaha cu bo flush bo w.c. 28 
liter di awa ta bai perdi. Tin dos ma- 
nera cu nos por conserva awa akinan: 

a) No usa e w.c. pa cosnan pa cual e 
no tabata destina. 

b) Reduci e cantidad di awa cu e w.c. 
ta usa cada biaha bo flush. 

a) Un w.c. no mester worde usa 
manera un asbak pa flush cabito 
di cigarilla, papel sanitorio, insec- 
tonan of cualkier otro cos cu ta 
destina pa bai den bari di sushi. 
Nos tur a yega di haci esaki un 
biaha of otro, pero uso di w.c. 
como bari di sushi ta un malgasta- 
mento di awa. 

Bo por imaginabo cu bo ta tira 28 
liter di awa riba un cabito di ciga- 
rilla, papel sanitario of insecto. 
Ridiculol 

b. Un w.c. ta usa mas awa cu ta ne- 
cesario y por traha mes bon cu 
menos awa. 

Un manera di reduci e cantidad di 
awa cu un w.c. ta usa ta, por 
ehempel: 

pone un botter di plastic jena cu 
piedra den e tanki di w.c., bo por 
experimente cu e cantidad di bot- 
ter cu bo tin mester. E botter- 



REDUCIENDO E CANTIDAD 
Dl AWA DEN BO BAKI Dl 
W.C PAMEDIO Dl UN 
BOTTER Dl PLASTIC. 

jena cu awa mes ta sirbi pa laba un 
auto. 

6. Muhamento di mata cu awa mester 
worde haci tempran mainta of laat 
atardL No haciele ora cu ya solo a 
sali pasobra e ora ey tur e awa ta bai 
perdi locual atrobe ta malgastamento 
di awa. 

7. Ora di tuma un baño haci esaki mas 
cortico cu ta posibel. Bo ta conserva 
awa di e manera aki. Si bo ta baña 
den un badkuip no tin nodo di jena 
esaki cu awa. Laga e cantidad di ^wa 
cu bo mester, basha den badkuip y 
conserva nos awa. 

No ta dificil pa conserva awa, y esaki 
no ta cambia nos moda di biba drastica- 
mente. Haci uso di bon sano juicio y ora 
bo pensa ariba awa, pensa ariba conser- 
vacion di nos awa. 


(nan) lo reduci e cantidad di awa 
cu bo ta usa kada biaha flush bo 
w.c. 

Cuidao: No pone e botter(nan) 
caminda nan por stroba e meca- 
nismo di flush di traha manera 
debe ser y zorg pa bo no reduci e 
cantidad di awa den e tanki asina 
hopi cu bo tin cu flush varios bia- 
ha. Cu flushmento varios biaha bo 
ta malgasta mas awa cu bo ta con- 
serva. 

4. Un wasmashin ta usa 151 liter di awa 
si bo tinele jena cu paña sushi of si ta 
un paar di paña sushi so bo ta bai 
laba. Pa conserva awa akinan bo por 
traha un programa di labamento cu 
bo por tin un machin yen di paña 
sushi tur ora bo laba. 

5. Labamento di auto cu hose tambe ta 
malgastamento di awa. Un hemchi 

CONSERVA ELECTRICIDAD Y REDUCI 
GASTONAN Dl CAS 


Conciente di e aumento den costo 
di electricidad pa motibo di e aumento 
continuo den prijs di petroleo y conse- 
cuentemente combustible pa e planta di 
awa y electricidad, W.E.B., na Balashi 
Servicio Informativo ta presenta siguien- 
temente cu cooperacion di Lago y 
W.E.B. algun sugerencianan pa conser- 
va electricidad na cas y asina tene gasto- 
nan di corriente abao: 

1. Luz electrico 

— Semper paga luz ora cu e no ta 
ser usa 

— No usa bombillonan mas grandi 
di loque ta necesario 

— Usa bombillonan cu tres control 
di iluminacion en vez di bom- 
billonan regular pa lampinan di 
mesa. Ponele halto pa óra di 
leza; abao pa ora di conversacion, 

— Usa verf color cla of papel ariba 
muraya pa refleha mas luz y haci 
posible pa usa bombillonan cu 
watt mas abao. 

— Pone luz fluoresciente den co- 
neccion electrico den plafond di 
cushina electrico of otro lugar. 
Un aparato dobbel di 40 watt lo 
duna mes tanto claridad y mas 
economicamente cu menos ener- 
gia cu un bombillo di 150 watt 
incandescente, dos di 75 watt in- 
candescente, of tres di 60 watt 
incandescente. 

— Bombillo di luz standard ta con- 
serva mas energia cu e tipo di 
bombillonan di larga duracion y 
ta duna mas bida pa locual bo ta 
gasta. Pa produci e mesun canti- 
dad di luz manera un bombillo 
di 100 watta di 750 hora, un 
bombillo di larga duradon di hi- 
poteticamente 5000 hora lo mes- 
ter ser calcula na razon di 130 
watt. Den loque cada bombillo 
di larga duracion lo dura, e lo 
consumi un extra 150 hora kilo- 
watt. 

— Un bombillo di 100 watt den un 
lampi ta duna mas luz y ta usa 
menos corriente cu dos bombillo 
di 60 watt cada uno. 

— Considera e luznan nobo di 


anochi cual tin poco watt pa 
reemplaza e luznan regular di 
anochi di 7 watt. 

2. Aireacondicionado. 

— Si bo ta considerando cumpra 
aireacondicionado, sea sigur cu 
bo ta haya es tamayo adecuado 
pa haci e trabao y cumpra e 
unidad mas eficiente cu tin. 
Cumprando un unidad demasia- 
do grandi por parce un bon idea 
pero e ta gasta energia pa motibo 
cu e ta fria e cuarto asina liher 
cu e compresor ta paga cu mu- 
cho frecuencia, y e aireacondicio- 
nado no por saca e humedad for 
di e cuarto apropiadamente. Bus- 
ca e praporcion di eficiencia di 
energia di e aire-acondidonado. 
Esey ta e proporcion di e canti- 
dad di BTU di e capacidad di fria 
di e unidad na e cantidad di watt 
cu mester pa e funciona. Mas 
halto e proporcion aki ta, mas 
eficiente e unidad ta, y menos e 
ta costa pa e traha. 

E gasto adicional di e compra 
por ser paga den poco tempo 
door di spaar ariba bo gastonan 
di corriente. 

Set bo aireacondidonado mode- 
ramente - 78 grado F. (25.5°C) 
ta un temperatura confortable y 
frescu paden pa mayoria di hen- 
de. Sea sigur cu tur portanan 
bentananan ta cerra ora cu aire- 
acondicionadonan ta cendi. 
Permiti pa aire pasa libremente 
paden ya pafor di e aireacondi- 
cionado. No laga cortinanan pa- 
den of matanan pafor stroba. 
Usa fannan electrico pa circula 
aire aunque cu bo tin aireacondi- 
cionado. Door di haci esey, bo 
por pone aireacondicionado tra- 
ha na un temperatura mas halto 
y toch keda confortable. 

Ora di usa aireacondicionado, ob- 
serva y practica e siguiente acto- 
nan: 


Limpia of cambia e filteman di 
e unidad por lo menos un vez pa 
luna. Ora e filter ta sushi, e fan 
mester traha mas largo pa supla 
e mesun volumen di aire, y esaki 
ta exigi mas energia. 

Paga e aireacondicionador di ven-. 
tana ora bo ta sali for di kamber 
pa varios ora. Bo lo usa menos 
energia friando e kamber des- 
pues cu si bo a laga e aireacondi- 
cionador sigui traha. 

No pone lampinan of television 
cerca di e thermostat di bo aire- 
acondicionador. Cayente for di e 
artefactonan aki ta afecta e ther- 
mostat y por causa e aireacondi- 
cionador di traha mas largo cu ta 
necesario. 

Tene luznan abao, luznan electri- 
co ta produci cayente y ta pone 
mas carga ariba bo aireacondicio- 
nador. 

3. Refrigerador y Freezer. 

— No tene bo refrigerador of free- 
zer mucho friu. 

Temperaturanan recomenda ta: 
38°F pa 40 F pa e comparta- 
mento di cuminda fresco; 5° pa 
e seccion di Freezer (si bo tin un 
freezer apart pa warda cuminda 
a largo plazo, esaki mester keda 
sinembargo, na 0°). 

— Refrigeradornan y freezeman cu 
mester worde “defrost” manual- 
mente ta mas economico. Aun- 
que nan ta exigi mas esfuerzo pa 
defrost, e artefactonan aki ta usa 
menos energia cu esnan cu ta de- 
frost automaticamente. 

— Defrost regularmente refrigera- 
doraan y freezeman cu no ta de- 
frost automaticamente. Forma- 
mento di ijs ta aumenta e canti- 
dad di energia necesario pa man- 
tene e motor den fundon. Nun- 
ca permiti ijs di forma mas cu un 
kwart di un inch. 

— Check cu seguridad cu e sellonan 
di e porta di e refrigerador ta 
cera hermeticamente. Testnan 
door di cera e porta cu un pida 

COMSCRUñ dua: 
STOP LCKNAN 
NO MALGASTA 
AUA 

papel mei-mei lagando mitar 
pafor y e otro mitar paden. 
Si bo por saca e papel facilmen- 
te, e slot mester wordu ahusta of 
bo mester cambia e sellonan. 


4. Artefactonan Electrico 

— Cumprando un artefacto eficien- 
te den consumo di energia por 
costa un poco mas iniciflmente, 
pero e gasto ey ta worde mas cu 
recobra door di gastonan reduci 
di operacion durante e bida di e 
artefacto. Siguientemente ta ser 
presenta algun sugerencianan pa 
conscrva energia electrico cu uso 
di artefactonan electrico: 

— No laga bo artefactonan funcio- 
na ora nan no ta den uso. Esaki 
ta un malgastamento total di 
energia. Corda di paga bo radio, 
television of tocadisco ora bo 
sali for di den kamber. 

— Mantene bo artefactonan den 
bon condicion di funcionamento 
pa nan por dura hopi, traha mas 
eficientemente, y usa menos 
energia. 

— Ora di cumpra artefactonan, lesa 
e etiketanan cuidadosamente. 
Haci un comparacion di consu- 
mo di energia y gastonan di ope- 
racion di modelonan similar di e 
mesun fabrica y di otronan. 

— Prome di cumpra artefactonan 
nobo cu facilidadnan especial, 
check promer cuanto energia 
nan ta usa compara cu otronan, 
quisas menos conveniente pa 
usa. Un refrigerador “frost-free”, 
por ehemplo, ta usa mas energia 
cu uno cu mester worde defrost 
cu man. 

Tambe e ta costa mas pa cum- 
pra. E energia y placa cu bo por 
spaar cu un modelo di defrost 
cu man por hustifica pa bo pone 
un banda e conveniencia. 

- Usa artefactonan huiciosamente; 
usa esun cu ta requiri menos 
energia pa haci su trabow. Por 
ehemplo, tosta pan den fomo ta 
usa tres vez mas energia cu tosta 
pan den un tostador electrico. 


SPAAR AWA 

Y CORIENTE 


TRABAONAN Y 0R6ANI5ACI0N Dl 
E DEPARTAMENTO Dl 
DOMEIN BEHEER 


* Manera ta conoci, Domeinbeheer 
ta e departamento cu ta maneha y ad- 
ministra tur e propiedadnan fiho cu ta 
pertenece na teritorio insular di Aruba, 
cu excepcion di e edificionan y tereno- 
nan di D.O.W., W.E.B. y Telefoondienst. 

Domeinbeheer ta resorta bow di e 
Diputado di Domeinbeheer cu actual- 
mente ta Sr. Nelson Oduber. 

E guia di y e responsabilidad pa e 
kantoor y tambe e control riba tur tra- 
bau den e departamento ta cai bou di e 
Hefe di Domeinbeheer, kende actual- 
mente ta Sr. Benny Brattinga. 

E kantoor di Domeinbeheer por 
worde parti den tres sub departamento: 

1. Administration di huur; 

2. Departamento encarga"’cu e man-t- 
tencion di e propiedadnan construi; 

3. Departamento encarga cu e trata- 
mento di erfpacht y e resto di e 
asuntonan di tereno y tambe cu e 
tratamento di e asuntonan di carac- 
ter general. 


E sub departamentonan aki naturalmen- 
te no ta completamente separa for di 


Terenonan na huur. 

Terenonan na huur ta worde duna 
solamente pa agricultura y criansa di 
bestia. Tambe por duna terenonan na 
huur pa deporte. 

Erfpacht. 

Terenonan den erfpacht ta worde 
duna pa construccion. Erfpacht ta 
worde duna pa un periodo no mas largo 
cu sesenta aña y e ta worde duna via 
un acto notarial. 

Domeinbeheer ta trata tambe di- 
ferente otro asuntonan di caracter 
general. 

Ademas di esakinan Domeinbe- 
heer ta duna “advies” ariba peticion 
pa construccion (Bouwaanvragen). 


SPECIFICACION D1 CONSUMO DI APARATONAN ELECTRICO MAS USA 
Cortesia di Elmar Aruba 


Tipo di 

Averahe di 

Averahe di 

uso mensual gasto Afl. 

aparato 

poder, watt 

uso 

kWh 

mensual 
12,5 ct/kWh 
0.080054/kWh 
Brandsto f dausu ie 

Frigidaire 

321 

continuo 

101,42 

20,80 

Freezer 

440 

continuo 

146,75 

30,09 

Stofzuiger 

630 

6 ora/siman 

15,12 

3,10 

Toaster 

1146 

l/2ora/dia 

17,19 

3,53 

Hero di strika 

1008 

6 ora/siman 

24,19 

4,96 

Wasmachine 

512 

6 ora/siman 

12,29 

2,52 

Blender 

386 

1 ora/siman 

1,54 

0.31 

Mixer 

127 

1 ora/siman 

0,51 

0,10 

Dishwasher 

1201 

1/2 ora/dia 

18,02 

3,69 

Hair Dryer 

T.V. 

381 

1 1/2 ora/siman 

2,29 

0,47 

(preto/blanco ■) 

237 

5ora/dia 

35,6 

7,29 

T.V. (color) 

156 

5ora/dia 

23,4 

4,80 

Airco 

1566 

-8 ora/dia 

400 

68.02 
(get. kWh) 


149.66 

GGBIERNO INSULAR A REALISA PA PUEBLO 
COMPANIA Dl BUS ARUBIANO "ARUBUS" 



Esaki ta e momento cu diputado Nel Oduber a inaugura oficiaimente e compania di 
"Arubus” den presencia di e director di e compania aki Sr. Wim Maarse. 



Aki nos ta mira gobernador Frans Figaroa, diputado Nel Oduber, Sr. Eddy Briesen y Sr. 
Wim Maarse. E dos uitimonan ta dirigentenan di "Arubus". 


Diasabra 15 di maart a keda oficial- 
mente inaugura e compania nobo di e 
transporte publico, “Compania di Bus 
Arubiano N.V.” 

Esaki ta un proyecto, cual desde 
1975 tabata tin e atencion completo di 
gobiemo insular di Aruba. Esaki ta debi 
especialmente cu e transporte publico di 
Amba no tabata ofrece servicio optimo 
y a ser neglisha door di gobiemonan den 
pasado. 

Ir. Wilfrido Mcnzon a realisa un 
estudio profundo encuanto e necesidad- 
nan p’un transporte publico aki na 
Amba. 

Gobiemo di Amba a encarga Ir. van 
Proosdijk p’a traha e “proyectdossier” 
cual a bin cla na anja 1978. Na comien- 
so di anja 1979 ela worde manda pa 
aprobacion na Hulanda y den un record 
di tempo gobiemo di Aruba a haya e 
bon noticia cu e proyectonan di trans- 
porte publico pa Amba a keda aproba 
door di gobiemo Hulandes. 

Gobiemo di Amba mientrastanto a 
manda Ing. Eddie Briezen Hulanda pa 
haya e preparacionnan necesario en 
coneccion cu e proyecto aki. 

Prome fase 

Pa e prome fase gobierno Hulandes a 
pone 6 miyon florin desponibel y cu 
cual capital gobiemo a cumpra 14 bus y 
lo laga traha un edificio nobo. Den e 
edificio nobo aki lo bin oficinanan, gara- 
shi y un local pa warda piezanan. 

Segunda fase 

E estudio pa e segunda fase ya ta cla 
y actualmente e ta pasando na diferente 
departamentonan di gobiemo di Amba 
pa aprobacion. Pues ta ser spera cu 
pronto elo ta cla pa worde entrega na 
Gobiemo Hulandes oficialmente. E se- 
gunda fase aki lo bai consisti di 8 bus 
mas, construccion di diferente bushal- 
tenan, mehoracion di cierto caretera- 
nan. Tambe den e segunda fase lo wor- 
de incorpora e transportacion pa mucha- 
nan di school. 


Rutanan 

Desde 17 di maart 1980 e busnan di 
“Ambus” ta coriendo den mayoria di 
districtonan di Amba. Pronto lo worde 
traha ariba e districtonan, Paradera, 
Tanki Leendert, y Noord. Tambe go- 


biemo lo bai cubri e mta di Simeon 
Antonio. 

Na momento cu mtanan aki bin cla, 
Amba ta completamente cubri pa un 
transporte publico, cu busnan luhoso 
y cu oranan fiho. 







Sr. Betico Croes, consehero general dl gobierno insular y diputado Grace Bareño dirigiendo palabra durante e aubade di muchanan di 
school dilanti Bestuurskantoor na ocasion di celebracion di himno y bandera arlba 18 di Maart ultimo. Ariba e balcon di e oficina ta 
para diferente mandatarionan di gobierno insular y di gobierno central. 



Otro bista di e muchanan presente durante e aubade, dia 18di maart dia di himno y bandera. 










APRIL 1980 


ARUBA 


11 


GOBIERNO INSULAR A INICIA CU PROYECTO 01 
ARUBA H0TELVAK5CH00L PA ARUBA FL.7.500.000 


Den e ultimo anjanan Aruba a 
conoce un aumento drastico den e 
sector turistico y a bira un di e islanan 
den e aerea di Caribe mas bishita. Esaki 
a trece cune tambe cu mas y mas com- 
panianan hotelero di renombre Interna- 
tional a bin establece nan mes aki na 
Aruba, cu e consecuencia cu personal- 
nan adecuado tabata worde exigi pa un 
mehor servicio. 

Varios di estudiantenan Arubano a 
bai den exterior pa sigui especialisa nan 
mes den cierto ramo, pero esakinan 
no tabata suficiente pa e demandanan 
cu tabata existi pa personal capacita. 
Esaki a trece cune, cu hopi personanan 
for di exterior a bin traha den e diferen- 
te hotelnan aki na Aruba. 

Gobiemo di Aruba teniendo na 
considcracion e demandanan aki pa 
trahadornan cualiñca y tambe e crece- 
mento di e turismo di Aruba a cuminsa 
traha ariba e proyecto pa nos propio 
“Hotelvakschool”, pa brinda asina mas 
oportunidad na nos propio yiunan di 
tera pa obtene mehor posicionnan den 
e hotelnan local. 

Dia 14 di Februari firmamento di 
e contract pa construccion di e hotel- 
vakschool pa Amba entre representan- 
tenan di gobiemo central, representante 
di Fondo pa Desaroyo Europeo y e con- 
tratista A.L.B.O. a tuma lugar. 

E proyecto aki, cual lo worde finan- 
cia pa e Fondo di Desaroyo di Mercado 
Comun Europeo y e gastonan total lo 
monta alrededor di 7.500.000 florin. 

Na anja 1960 ariba peticion di go- 
biemo insular di Amba expertonan di 
United Development Program y e si- 
guiente anja a cuminsa cu cursonan pa 
kokki, waiters y bartender. 

Un experto free lance di U.N.D.P. 
senjor Héry a bishita nos isia na 1973 y 
a traha un “feasibility report”, cual a 
keda cla na 1974. 

Technisch Advies Buro (T.A.B.) 
a haya e encargo na anja 1975 pa cu- 
minsa traha ariba e plannan di con- 
stmccion pa e proyecto di Hotelvak- 
school, pero pa diferente m'otibonan a 
keda stagna. 

Durante anja 1978 a cuminsa traha 
atrobe ariba e proyectonan, mapanan di 
constmccion, cu feasibility study nobo. 


cualnan mester a keda cla den 3 luna di 
tempo, p’asina reanuda e deliberacion- 
nan cu E.O.F. (Europese Ontwikkelings- 
fonds). 

Associated Architects a traha e di- 
senjo y e mapanan di constmccion, 
mientras cu Zeev Lavon a worde encarga 
cu e tarea di consehero pa e proyecto 
aki. 

E school hotelero di Amba lo bai 
ta un combinacion di school y hotel na 
unda e estudiantenan lo tin e oportuni- 
dad pa desaroya nan mes tanto ariba e 
terreno practico como teorectico y lo 
tin un capacidad pa 200 te 300 alumno. 
En total e school lo consisti di 50 kam 
ber cu posibilidad cu turistanan por 
hospeda. 

Hobennan kendenan a caba 
H.A.V.O., M.A.V.O., L.T.S. y Huis- 
houdschool lo haya e oportunidad pa 
sigui studia na e school aki, hayando 
asina les y entrenamiento profesional 
pa amplia nan conocimiento den e ramo 
cu nan ta studiando. 

Tambe tin posibilidad na e school 


aki pa personanan cu ta desea den 
educacion avansa den management. 

Personanan local, kcndenan ya caba 
a termina un estudio avansa den hotele- 
ria a sigui prepara nan mes pa ta e do- 
centenan na e school aki. 

Nos no por keda sin menciona e 
bon cooperacion cu gobierno di Amba y 
staff di Amba School of Hospitality 
Trades a ricibi for di Comell University 
y Florida Intemational University, 
mandando nan docentenan pa yuda 
prepara e plan di estudio y duna curso- 
nan na nos hendenan. 

Amba School of Hospitality Tra- 
des, hunto cu Aruba Hotel and 
Tourism Association y F.T.A. a realisa 
un programa interino pa e empleadonan 
den sector hotelero durante'a anja cu a 
caba. E interes pa a sigui e cursonan aki 
tabata sumamente grandi, indicando 
asina cu ta masha necesario e constmc- 
don di e school aki. 

Hotelvakschool di Amba lo wordc 
constmi na e sitio p’abow di Zona 



Recientemente Architektenbureau Ir. W. Monzon & ir. R. Eman N. V., a entrega un pro- 
yecto di "Jachthaven”, na diputado Efrain de Kort, den su caiidad como representante 
di gobierno di Aruba. 

E proyecto aki lo bai tin un costo total di mas o menos 42 miyon florin. 

BIBLIOTECA PUBLICO CU PLANNAN NOBO 
PA E COMUNIDAD 01 ARUBA 


Lcctura ta importante den educa- 
cion y cultura di un pueblo y ta pesey 
Gobiemo Insular ta dedicando hopi 
atencion na e Biblioteca Publico pa por 
brinda na e habitantenan di Amba un 
bon oportunidad pa nan por sigui 
progresa den nan estudio of conoci- 
miento general. 

Mas cu nunca nos Biblioteca Pu- 
blico ta cuminsa move activamente y lo 
bai trece hopi mehoracionnan den ser- 
vicio pa publico en general. 

E mehoracion mas grandi ta e 
proyecto pa un biblioteca nobo pa nos 
isla, cual pronto lo worde construi y 
cual lo bai ofrcce amplio servicio pa e 
comunidad ariba terreno di informa- 
cion, educacion y recreacion. 

Gobiemo di Aruba en combinacion 
cu dirigentenan di Biblioteca Publico a 


cuminsa prepara e personal y reciente- 
mente un total di 8 empleado a biaha pa 
Hulanda, hayando un on-the-job 
training. E empleadonan aki a bai den 
cuadro di existencia tecnico cu ayudo di' 
Gobiemo Hulandes. 

Dirigente di Biblioteca Publico ta di 
opinion cu tin bon personal, pero apesax 
di e experiencia cu nan tin, nan 
mester ta mihor prepara pa atende pu- 
blico. 

Tres di e empleadonan durante nan 
stage a concentra mas ariba e biblioteca 
pa hubentud y escolar, dos a core stage 
na e departamento di boekbinderij, 
un a concentra su mes ariba servicio- 
nan especial, manera musica, 
disco, y ñlm y e ultimo a specialisa su 
mes ariba “schoolmediatheek”, esta 
video y otro medionan di comunicacion 


especial pa schoolnan. 

Na Hulanda nan a core stage na 
diferente biblioteca cu ta añlia na Ne- 
derlands Bibliotheek en Lektuur 
Centrum na Den Haag. 

Pronto lo biaha 4 otro empleado 
pa Hulanda, e biaha aki pa specialisa nan 
mes ariba biblioteca pa adulto, locual ta 
encera duna informacion na pubiico, 
biblioteca p’esnan visualmente incapasi- 
ta y trabownan den centronan di barrio. 

Cu esaki Biblioteca lo bin cu un 
programa pa yuda den set-up di 
diferente bibliotecanan aki na Aruba 
manera e.o. esun di F.A.V.I., centro- 
nan di barrio, schoolnan y ta cla pa 
yuda e otro organisacionnan, cualnan 
tin o lo tin idea pa establece nan 
propio biblioteca. 



Na Alemania a tuma lugar ultlmamente e I.T.B. beurs. Aruba tabata bon representa cu un booth y a ofrece na e blshltantenan tur chse 

di informacionnan encuanto di nos is/a. 








